stanford-oval/wikipedia huggingface dataset:
P.O.D.

| P> O.D. |
| --- | --- |

 Traa Daniels, Wuv Bernardo, Marcos Curiel, Sonny Sandoval. (P.O.D. akustisessa konsertissa 2008)
Tiedot
Toiminnassa:  1992–
Tyylilaji:  alternative metal, rapcore, nu metal, kristillinen metalli, reggae
Kotipaikka:   San Diego, Kalifornia, Yhdysvallat
Laulukieli:  englanti
Jäsenet:  Marcos Curiel, kitara   Wuv Bernardo, rummut   Traa Daniels, basso   Sonny Sandoval, laulu  
Entiset jäsenet:  Gabe Portillo, basso (1992–1994)  Jason Truby, kitara (2003–2006) 
Levy-yhtiö:  INO Records/Columbia Records, 2007–   Rhino Records, 2006   Atlantic Records, 1998–2006   Tooth & Nail Records, 1998   Rescue Records, 1992–1998  
Aiheesta muualla
Kotisivut
Infobox OKNimi-testi OK: 
P.O.D. (lyhenne sanoista Payable On Death) on yhdysvaltalainen vuonna 1992 San Diegossa perustettu rapcore-yhtye. Yhtyeen ensimmäinen albumi Snuff The Punk ilmestyi vuonna 1994. P.O.D.:n läpimurto tapahtui vuonna 1999 julkaistulla kolmannella albumilla The Fundamental Elements of Southtown, joka oli myös yhtyeen ensimmäinen isommalle levy-yhtiölle levyttämä pitkäsoitto. P.O.D. on ollut kolme kertaa ehdolla Grammy-palkinnon saajaksi ja myynyt maailmanlaajuisesti yli 12 miljoonaa albumia.
P.O.D:n musiikissa on keskiössä usein yhtyeen jäsenten kristillinen vakaumus. Yhtye on Stryperin jälkeen yksi kaupallisesti menestyneimmistä kristillistä metalliyhtyeistä.
Historia

Marcos Curiel ja Wuv Bernardo tapasivat toisensa San Diegossa 90-luvun alkupuolella. He aikoivat perustaa yhtyeen, mutta heiltä puuttui laulaja. Samaan aikaan muuan Sonny Sandoval oli juuri menettänyt äitinsä, ja hänestä oli tullut kristitty. Hän tapasi "Wuvin" ja Marcosin, ja nopeiden vaiheiden kuluttua Sonnysta tuli uuden yhtyeen laulaja. Myös Gabe Portillo ilmaantui yhtyeen jäsenenä ensimmäisellä demolla, mutta hänet korvattiin pian Traa Danielsilla. Daniels on tätä nykyäkin P.O.D.:n basisti.
Yhtyeen saatua tukea ja löydettyä levy-yhtiön se alkoi työstää ensimmäistä albumiaan Snuff The Punkia. Albumi ei kuitenkaan menestynyt kovin hyvin, kuten eivät myöskään 1996 ja 1997 vuosina julkaistut Brown ja Payable On Death Live. Jälkimmäisen julkaisun jälkeen yhtye vaihtoikin levy-yhtiötä.
Yhtyeen ensimmäinen julkaisu uuden levy-yhtiön, Atlantic Recorsin kanssa oli The Warriors EP. Se oli yhtyeen uskollisille ihailijoille suunnattu EP. Sitä seurasi The Fundamental Elements of Southtown, joka sisälsi yhtyeen ensimmäiset singlet. Albumi oli yhtyeen merkitsi yhtyeen nousua rapcore- ja nu metal -genrejen huipulle.
Vuonna 2001 julkaistun Satelliten jälkeen yhtye koki suuria muutoksia. Toinen perustajajäsen Marcos Curiel lähti yhtyeestä toteuttamaan toista hanketta, ja hänen tilalleen hankittiin Jason Truby. Yhtyeen musiikki muuttui heti, sillä Truby toi mukanaan paljon uusia ideoita. Yhtyeen seuraava pitkäsoitto sai nimekseen Payable On Death, yhtyeen nimen mukaan. Levy myi keskinkertaisesti, ja siltä julkaistiin kaksi singleä: "Will You" ja "Change The World".
Yhtye julkaisi 2005 kolmannen EP:nsä nimeltään The Warriors EP Vol. 2. Samana vuonna yhtye äänitti kuudennen studioalbuminsa Testifyn. Se piti julkaista alun perin 2005 joulukuussa, mutta suunnitelmat muuttuivat ja levy ilmestyi tammikuussa 2006.
Marraskuussa 2006 kitaristi Jason Truby ilmoitti eroavansa yhtyeestä henkilökohtaisten syiden vuoksi, ja alkuperäinen kitaristi Marcos Curiel palasi yhtyeeseen. Samassa kuussa yhtye erosi levy-yhtiöstään, ja siirtyi Rhino Recordsille julkaistakseen kokoelmalevyn nimeltään Greatest Hits: The Atlantic Years. Vuodenvaihteen jälkeen yhtye vaihtoi uudelleen levy-yhtiötä: tällä kertaa Columbia sai oikeudet yhtyeen materiaalin julkaisuun. Ensimmäinen albumi Marcosin paluun jälkeen oli When Angels And Serpents Dance vuodelta 2008.
2012 ilmestyi Murdered Love, jonka kitaristi Marcos kertoi olevan kuin paluu yhtyeen juurille. Tuottajaksi palasi Howard Benson, joka tuotti yhtyeen läpimurtolevyn The Fundamental Elements of Southtown. Akustinen kokoelma So-Cal Sessions seurasi vuonna 2014. 2015 ilmestyi albumi The Awakening ja vuonna 2018 Circles.
Jäsenet

Wuv Bernardo, rummut, (1992–)
Traa Daniels, basso, (1994–)
Sonny Sandoval, laulu, (1992–)
Marcos Curiel, kitara, (1992–2003, 2006–)
Jäsenet > Entiset jäsenet

Gabe Portillo, basso, (1992–1994)
Jason Truby, kitara, (2003–2006)
Diskografia > Albumit

Snuff The Punk - 1994
Brown - 1996
The Fundamental Elements of Southtown - 1999
Satellite - 2001
Payable On Death - 2003
Testify - 2006
When Angels And Serpents Dance - 2008
Murdered Love - 2012
So-Cal Sessions - 2014
The Awakening - 2015
Circles - 2018
Diskografia > Livealbumit

Payable On Death Live - 1997
Diskografia > Kokoelma-albumit

Greatest Hits: The Atlantic Years - 2006
Diskografia > Singlet

Rock The Party (Off The Hook) - 2000
Southtown - 2000
Alive - 2001
Youth of The Nation - 2002
Boom - 2002
Satellite - 2002
Sleeping Awake - 2003
Will You - 2003
Change The World - 2003
Goodbye For Now - 2005
Lights Out - 2006
Going In Blind - 2006
Addicted - 2008
Shine with Me - 2008
On Fire - 2011
Lost in Forever - 2012
Higher - 2012
Beautiful - 2013
This Goes Out to You - 2015
Listening for the Silence - 2018
Rockin' with the Best - 2019
Diskografia > Soundtrackit

Whatever It Takes (Any Given Sunday) 1999
School of Hard Knocks (Little Nicky) 2000
Lie Down (Book of Shadows: Blair Witch 2) 2000
Sleeping Awake (Matrix Reloaded) 2003
Boom (Grind) 2003
Truly Amazing (The Passion of The Christ) 2004
Diskografia > EP:t

The Warriors EP - 1998
Limited Edition Bonus EP - 1999
The Warriors EP Vol. 2 - 2005
Triviaa

P.O.D. esittää World Wrestling Entertainment -painija Rey Mysterion tunnusmusiikin Booyaka 619.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
P.O.D.
| --- | --- |
Albumit:   P.O.D. Demo Tape  Snuff The Punk  Brown  Payable on Death Live  The Fundamental Elements of Southtown  Satellite  Payable On Death  Testify  Greatest Hits: The Atlantic Years  When Angels and Serpents Dance  Murdered Love  So-Cal Sessions  The Awakening  Circles 
EP:t:   The Warriors EP  Limited Edition Bonus EP  The Warriors EP Volume 2 
Singlet:   Rock The Party (Off The Hook)  Souhtown  School Of Hard Knocks  Alive  Youth Of The Nation  Boom  Satellite  Sleeping Awake  Will You  Change The World  Goodbye For Now  Lights Out  Going In Blind  Addicted  Shine with Me  On Fire  Lost in Forever  Higher  Beautiful  This Goes Out to You  Listening for the Silence  Rockin' with the Best
Centwine

Centwine (k. noin 685) oli Wessexin kuningas 676–685. Anglosaksien kronikan mukaan Centwine oli Cynegilsin poika ja nousi valtaistuimelle vuonna 676. Hän lahjoitti maata Somersetista apotti Hæmgilsille vuonna 682. Anglosaksien kronikan mukaan Centwine ajoi samana vuonna britit merelle saakka.
Constantine Cornwallilainen

Pyhä Constantine Cornwallilainen (kuollut n. 587) oli kuningas, apotti, pyhimys ja marttyyri. Miehen kerrotaan menneen naimisiin Bretagnen kuninkaan tyttären kanssa, ja tämän kuoltua hän luopui valtaistuimesta ja meni Irlantiin munkiksi. Hän teki lähetystyötä Skotlannin pikteille, toimi pyhän Columbanuksen kanssa ja oli apotti luostarissa Govanissa. Hän oli jo vanha, kun hänen ollessaan matkalla Kintyreen merirosvot hyökkäsivät hänen kimppuunsa ja katkaisivat hänen oikean kätensä, ja hän kuoli verenvuotoon. Häntä pidetään Skotlannin ensimmäisenä marttyyrinä. Kaksi paikkaa Cornwallissa on nimetty hänen mukaansa. Hänen muistopäiväänsä vietetään 9. maaliskuuta tai 11. maaliskuuta.
Constantino José Lüers

Constantino José Lüers (22. huhtikuuta 1916 Holtrup, Saksa – 2. heinäkuuta 1997) oli Brasiliassa toiminut roomalaiskatolinen piispa. Hänet vihittiin fransiskaanien papiksi 7. huhtikuuta 1941 ja nimitettiin Óbidosin prelaatiksi sekä Vallipositan titulaaripiispaksi 13. huhtikuuta 1973. Piispaksi vihkiminen seurasi 17. kesäkuuta. Pääkonsekraattorina toimi José Maria Pires, jota avustivat Anselmo Pietrulla ja Valfredo Bernardo Tepe.
24. maaliskuuta 1976 Lüers sai nimityksen Penedon piispaksi, jona hän toimi, kunnes jäi eläkkeelle 26. tammikuuta 1994.
Claude Tillier

| Claude Tillier |
| --- | --- |
 Claude Tillier
Henkilötiedot
Syntynyt: 11. huhtikuuta 1801 Clamecy, Nivernais, Ranska
Kuollut: 18. lokakuuta 1844 (43 vuotta) Nevers, Ranska
Kansalaisuus:  Ranska
Ammatti:  kirjailija, toimittaja, pamfletisti
Kirjailija
Äidinkieli: ranska
Tuotannon kieli: ranska
Pääteokset:  Enoni Benjamin
Aiheesta muualla
Löydä lisää kirjailijoitaKirjallisuuden teemasivulta
Claude Tillier (11. huhtikuuta 1801 Clamecy, Nivernais, Ranska – 18. lokakuuta 1844 Nevers, Ranska) oli ranskalainen kirjailija, toimittaja ja pamfletisti. Tillier oli ensin opettaja mutta ryhtyi sitten toimittajaksi. Hän kirjoitti satiirisia kuvauksia kotiseutunsa talonpojista, aatelisista ja työläisistä. Hän oli Ranskassa ensimmäisiä talonpoikaisromaanien kirjoittajia. Hänen kirjansa Mon oncle Benjamin (1842, kuvitettu laitos 1915) on humoristinen kuvaus maalaislääkärin elämästä talonpoikien keskuudessa. Hän kohdistaa siinä kovaa kielenkäyttöä myös pappeihin, tuomareihin ja maalaisaateliin. Œuvres complètes julkaistiin 1846. Kirjan Mon oncle Benjamin pohjalta on tehty elokuvia ja televisiosarjoja.
Suomennettu teos

Enoni Benjamin: romaani (Mon oncle Benjamin), suomentanut Eino Palola. Helsinki: Otava 1930. Sarja: Kirsikka-sarja, 40.
Aiheesta muualla

Kuvia tai muita tiedostoja aiheesta Claude Tillier Wikimedia Commonsissa
Claude Tillier Internet Movie Databasessa. (englanniksi)
CB Miraflores

| CB Miraflores |
| --- | --- |
Liiga:  Mestarien liiga Liga ACB
Perustettu:  1994
Areena:  Coliseum Burgos (kapasiteetti 9 352)
Kotipaikka:  Burgos, Espanja
Värit:  sininen, valkoinen
Mestaruudet:  Mestarien liiga (2020, 2021)
Kotisivu:  sanpabloburgos.com
Club Baloncesto Miraflores, S.A.D., lyhyemmin CB Miraflores, on espanjalainen koripalloseura Burgosista. Se pelaa kotiottelunsa Coliseum Burgosissa.
Seura voitti Mestarien liigan vuosina 2020 ja 2021 ollen historian ensimmäinen seura, joka voitti kilpailun useammin kuin kerran. Vuonna 2021 se voitti myös Intercontinental Cupin.
Tunnettuja pelaajia

Xavi Rabaseda
Vítor Benite
/ Omar Cook
/ Alex Renfroe
Ken Horton
Aiheesta muualla

Seuran verkkosivut (espanjaksi) (englanniksi)
Seura eurobasket.com-sivustolla (englanniksi)
CB Bilbao Berri

| Bilbao Basket |
| --- | --- |
Liiga:  Liga ACB ULEB Eurocup
Perustettu:  2000
Historia:  2000–
Areena:  Bilbao Arena kapasiteetti 10 014
Kotipaikka:  Bilbao, Baskimaa, Espanja
Värit:           
Presidentti:   Predrag Savović
Päävalmentaja:   Rafa Pueyo
Kotisivu:  www.bilbaobasket.biz/
Club Basket Bilbao Berri on espanjalainen koripalloseura Bilbaosta. Seuran edustusjoukkue pelaa maansa pääsarjassa, Liga ACB:ssä.
Historia

Seura perustettiin vuonna 2000, jolloin se aloitti pelaamisen maan kolmannelta sarjatasolta. Sarjakausi 2000–2001 oli seuralta vaikea ja sen voittosuhde oli runkosarjan jälkeen 10–20. Tämän myötä joukkue joutui sarjakarsintaan, mutta voitti tämän otteluvoitoin 3–0 Alcaláa vastaan. Kaudelle 2001–2002 seura päätti panostaa niin paljon, että sarjanousu olisi mahdollinen. Joukkueeseen hankittiin muun muassa Tiago Splitter sekä Javi Salgado, ja joukkue saavutti runkosarjan päätteeksi voittosuhteen 23–7. Seura eteni pudotuspeleihin, joiden kautta se nousi maan toiselle sarjatasolle. Lisäksi joukkue voitti kauden aikana LEB Platan cup-mestaruuden.
Bilbao pelasi toisella sarjatasolla kauden 2003–2004 loppuun asti. Joukkue voitti runksoarjassa 22 ja hävisi 12 ottelua, mikä oikeutti pudotuspelipaikkaan. Seura varmisti nousun pääsarjaan voitettuaan Baloncesto Leónin karsintaotteluissa. Kolmena ensimmäisenä pääsarjakautenaan Bilbao sijoittui parhaimmillaan kymmenen parhaan joukkoon. Kaudella 2007–2008 seura eteni supercupin loppuotteluun ja sijoittui sarjassa kuudenneksi. Bilbao osallistui kansainvälisiin sarjoihin ensimmäistä kertaa kaudella 2008–2009, jolloin se oli mukana Eurocupissa. Seura eteni välieriin asti, joissa se hävisi Himkille. Euroliigassa seura debytoi kaudella 2011–2012, jolloin joukkue eteni puolivälieriin. Tällöin se hävisi TsSKA Moskovalle otteluvoitoin 1–3.
Aiheesta muualla

Virallinen kotisivu (Arkistoitu – Internet Archive) (espanjaksi) (englanniksi) (baskiksi)
Cygnus A

| Cygnus A |
| --- | --- |

Tähdistö:  Joutsen
Rektaskensio:  19h 59m 28,3s
Punasiirtymä:  0,056075 ± 0,000067
Etäisyys:  760 Mly
Tyyppi:  E
Cygnus A (3C 405) on radiogalaksi, joka sijaitsee 760 miljoonan valovuoden etäisyydellä Maasta. Se havaittiin optisilla välineillä vuonna 1951 ja on yksi kirkkaimmista ja ensimmäisenä löydetyistä tähtitieteellisistä radiolähteistä.
Cygnus A:ta on tutkittu Very Large Arraylla (VLA).
Christoph Graupner

Christoph Graupnerin säveltämä kantaatti.
Allekirjoittanut Christoph Graupner
Christoph Graupner (13. tammikuuta 1683 – 10. maaliskuuta 1760) oli saksalainen barokkiajan säveltäjä ja cembalisti.
Graupner syntyi Hartmannsdorfissa Saksissa, ja sai varhaista musiikinopetusta sedältään, urkuri Nicolaus Kuesterilta. Graupner luki Leipzigissa lakia ja jatkoi musiikkiopintojaan Johann Kuhnaun johdolla.
Graupner sai vuonna 1709 toimen Hesse-Darmstadtin hovissa, ja vuonna 1711 hänestä tuli Hofkapellmeister. Hän vietti viimeiset vuotensa sokeana.
Graupnerin tuotantoon kuuluu muun muassa 113 sinfoniaa, 85 alkusoittosarjaa, 44 konserttoa, 8 oopperaa sekä kantaatteja.
DUAL

Diffusing update algorithm (DUAL) on SRI Internationalin kehittämä protokolla, jota Ciscon reititysprotokolla EIGRP käyttää reitityssilmukoiden välttämiseen sekä reittien paremmuuden selvittämiseen.
Aiheesta muualla

SRI Internationalin kotisivu
CB Granada

| Club Baloncesto Granada SAD |
| --- | --- |

Perustettu:  1994
Historia:  1994–2012
Areena:  Palacio Municipal de Deportes de Granada kapasiteetti 7 250
Kotipaikka:  Granada, Espanja
Värit:                
Kotisivu:  www.cbgranada.com
Club Baloncesto Granada SAD oli granadalainen koripalloseura. Seura perustettiin vuonna 1994 ja se pelasi ACB:ssä kaksitoista kautta.
Historia

Vuonna 1994 asianajaja José Luis Lopez Cantal perusti seuran. Granada pelasi ensimmäiset kautensa Liga Española de Baloncesto Amateurissa, ennen kuin nousi kaudeksi 1996–1997 ACB:hen. Ensimmäinen kausi päättyi tyydyttävään kolmanteentoista sijaan. Seura pelasi pääsarjatasolla kolme kautta, ennen kuin putosi Liga Española de Baloncestoon kaudella 1998–1999. Seura kärsi talousongelma, eikä sarjanousu onnistunut kuin vasta vuonna 2001. Kaudella 2002–2003 Granada sijoittui sarjan viimeiseksi ja joutui hakemaan vauhtia uudestaan toiseksi korkeimmalta sarjatasolta. Vuonna 2004 seura teki paluun pääsarjaan ja pääsi vuoden päästä Espanjan Supercupin finaaliin. Viimeisessä ottelussa TAU Cerámica oli kuitenkin parempi ja voitti ottelun ainoastaan 61–55.
Kauden 2010–2011 päätteeksi seura putosi Espanjan toiselle sarjatasolle. Granada putosi vielä kauden 2011–2012 jälkeen kolmannelle sarjatasolle. Kauden jälkeen seura ilmoitti lopettavansa toimintana suurten talousongelmien takia.
Aiheesta muualla

Virallinen kotisivu (espanjaksi)
ACB (Arkistoitu – Internet Archive) (espanjaksi)
Eurobasket (englanniksi)
Cock Sparrer

Cock Sparrer esiintymässä Lontoossa.
Cock Sparrer on vuonna 1972 perustettu lontoolainen punk-rock-yhtye, jonka tunnetuimpia kappaleita ovat ”Running Riot”, ”England Belongs to Me” ja ”Chip on My Shoulder”. Monet kappaleista kertovat duunarin arjesta, oluen juonnista ja jalkapallosta. Yhtye keikkailee yhä ympäri Eurooppaa.
Jäsenet

Colin McFaull – laulu
Mick Beaufoy – soolokitara
Daryl Smith – kitara
Steve Burgess – basso
Steve Bruce – rummut
Diskografia > Studiolevyt

Cock Sparrer Decca, 1978
Shock Troops Razor, 1982
Running Riot in '84 Syndicate , 1984
Guilty as Charged Bitzcore, 1994
Two Monkeys Bitzcore, 1997
Here We Stand Captain Oi!, 2007
Forever, 2017
10" EP
Run Away EP, 1995, Bitzcore
7" Singles
"Running Riot" b/w "Sister Suzie", 1977, Decca
"We Love You" b/w "Chip on my Shoulder", 1977, Decca
"England Belongs to Me" b/w "Argy Bargy", 1982, Carerre
"Run Away", 1995, Bitzcore
"Too Late" b/w "Because You're Young", 2007, Captain Oi!
"Did You Have A Nice Life Without Me?" b/w "So Many Things", 2008, Dirty Punk (French Import)
"True To Yourself" b/w "Chip On My Shoulder (Live)", 2008, TKO Records
"Spirit of '76" [one-sided flexidisc], 2008, Pirates Press Records
"England Belongs to Me" 30th Anniversary Split w/ Rancid, 2012 Pirates Press Records
Diskografia > Kokoelmat

Rarities, 1995, Captain Oi!
Rumours Carry More Weight Than Fact (The Best Of Cock Sparrer), 1996, Step-1
England Belongs To Me, 1997, Harry May
Bloody Minded, 1999, Dr. Strange/Bitzcore
The Best of Cock Sparrer, 2004, Recall 2 cd
The Decca Years, 2006, Captain Oi!
40 Years, 2012, Captain Oi!
Christian Ponder

| Christian Ponder |
| --- | --- |

Henkilötiedot
Syntynyt: 25. helmikuuta 1989 Dallas, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  104 kg
Pelipaikka:  pelinrakentaja
Pelinumero:  7
Pelaajaura
Seurat:  Minnesota Vikings   Denver Broncos   San Francisco 49ers
NFL-varaus:  12. varaus, 2011 Minnesota Vikings
Pääsarjaura:  2011–2016
Christian Ponder (s. 25. helmikuuta 1989 Dallas, Texas) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi NFL-liigassa kausina 2011–2016 edustaen urallaan kolmea eri seuraa. Ponder muistetaan etenkin uransa alkuvaiheista Minnesota Vikingsissa.
NFL-ura

Minnesota Vikings varasi Floridan valtionyliopistossa yliopistojalkapalloa pelanneen Ponderin vuoden 2011 NFL:n varaustilaisuuden ensimmäisellä kierroksella. Tulokaskaudellaan hän onnistui varastamaan aloittavan pelinrakentajan paikan veteraani Donovan McNabbilta, joka jäätyään vakituisesti penkille vapautettiin sopimuksestaan.
Ponder aloitti kauden 2012 Vikingsin kiistattomana ykköspelinrakentajana. Hänen vaihtelevista esityksistä huolimatta Vikings selvisi pudotuspeleihin ja hän piti aloittajan paikkansa koko kauden ajan.
Vikings ei yleisistä odotuksista poiketen myöskään hankkinut uutta pelinrakentajaa ennen kauden 2013 alkua, joten Ponder aloittaa toisen täyden kautensa joukkueen kiistattomana ykkösenä. Ponderin heikot suoritukset saivat monet vaatimaan pelinrakentajan vaihtoa, mutta pelaajat tukivat häntä. Ponder siirrettiin kuitenkin varamieheksi lievän loukkaantumisen jälkeen, mutta varamiehet Matt Cassel ja Josh Freeman pelasivat myös huonosti. Ponder palasi aloittavaksi pelinrakentajaksi ja pelasi yhteensä yhdeksän ottelua runkosarjassa, kunnes olkapäävamma päätti hänen kautensa.
Vikings varasi kevään 2014 varaustilaisuudessa pelirakentaja Teddy Bridgewaterin. Bridgewater sai aloittavan pelinrakentajan roolin ja Ponderin oli tyydyttävä varamiehen asemaan. Hän sai peliaikaa kahdessa ottelussa kauden aikana eikä Vikings tehnyt jatkosopimusta hänen kanssaan.
Ponder teki sopimuksen Oakland Raidersin kanssa, mutta seura purki sopimuksen harjoituskauden jälkeen syyskuussa 2014. Ponder ei pelannut missään kaudella 2014. Kauden 2015 alkuvaiheissa Denver Broncos teki sopimuksen hänen kanssaan Peyton Manningin loukkaantumisen ajaksi. Manningin palattua kokoonpanoon, Ponder vapautettiin sopimuksesta. Kauden 2016 Ponder edusti San Francisco 49ersia, muttei saanut ollenkaan peliaikaa joukkueessa.
CadiaN

| cadiaN> Henkilötiedot |
| --- | --- |
Koko nimi:  Casper Møller
Syntynyt: 26. kesäkuuta 1995 (ikä 29)
Kansalaisuus:   Tanska
Ammatti:  ammattipelaaja
Elektronisen urheilun pelaaja
Pelaajanimi:  cadiaN
Aktiivisena:  2011–
Nyk. joukkue:  Astralis
Rooli:  Pelin sisäinen johtaja (In-game leader) tarkkuuskivääripelaaja
Peli:  Counter-Strike 2
Casper ”cadiaN” Møller (s. 26. kesäkuuta 1995) on tanskalainen Counter-Strike 2 -ammattilainen. Hän pelasi vuodesta 2020 Heroicille kapteenina ja tarkuuskivääripelaajana, mutta lokakuussa 2023 Heroic penkitti cadiaNin vedoten erilaisiin tulevaisuuden suunnitelmiin. CadiaN on edustanut Astralista syyskuusta 2024.
Ura

CadiaN aloitti uransa vuonna 2012 Counter-Strike: Source parissa, mutta lopetti sen nopeasti Counter-Strike: Global Offensiven julkaisemisen yhteydessä. Hänen ensimmäinen joukkueensa oli Xapsom, johon hän liittyi marraskuussa 2013. Tammikuussa 2014 hän vaihtoi Mousesportsille pariksi kuukaudeksi ja he voittivat kaksi B-tason turnausta, jotka olivat ESL Pro Series Germany: Spring 2014 - Cup 1 ja ESL Pro Series Germany: Spring 2014 - Cup 3. Seuraavien vuosien aikana cadiaN vaihtoi tiuhaan eri joukkueiden välillä, joita olivat muun muassa Reason Gaming, Copenhangen Wolves ja SK Gaming. Lopulta vuoden 2016 elokuussa hän siirtyi kahdeksi vuodeksi Rogueen. Heidän paras sijoituksensa oli voitto A-tason turnauksesta ESEA Season 23: Global Challenge. North osti cadiaNin syyskuussa 2018 ja hän pelasi joukkueessa hieman yli vuoden. He voittivat yhden turnauksen, joka oli GG.Bet Ice Challenge 2019. CadiaN siirtyi Heroiciin lokakuussa 2019 ja on pelannut välissä kaksi kuukautta FunPlus Phoenixissa. Heroicin riveissä cadiaN on saavuttanut monta erittäin tärkeää voittoa, jotka ovat tulleet turnauksista ESL One: Cologne 2020 Online - Europe, ESL Pro League Season 13, DreamHack Open Atlanta 2019, PGL Major Antwerp 2022: European RMR A, Pinnacle Cup Championship, BLAST Premier: Fall Finals 2022 ja BLAST Premier: Spring Final 2023. Lisäksi he ovat sijoittuneet toiseksi turnauksissa Intel Extreme Masters Rio Major 2022 ja Intel Extreme Masters Katowice 2023. CadiaN saavutti HLTV TOP 20 Players -arvioinnissa sijan 18. vuonna 2023. CadiaN vaihtoi joukkueensa Team Liquidiin joulukuussa 2023.
CadiaN on kritisoinut paljon turnauksissa pelaajille annettavien ruokien laadukkuutta, jonka myötä joukkueen täytyy käyttää suuria määriä rahaa ruokaan. Hän sai muiden ammattilaispelaajien reaktioita yhtymään ajatukseensa.
Claude Rains

| Claude Rains |
| --- | --- |
 Claude Rains elokuvassa Uusien tähtien alla
Henkilötiedot
Koko nimi:  William Claude Rains
Syntynyt: 10. marraskuuta 1889 Lontoo, Yhdistynyt kuningaskunta
Kuollut: 30. toukokuuta 1967 (77 vuotta) Laconia, New Hampshire, Yhdysvallat
Ammatti:  näyttelijä
Puoliso:  Isabel Jeans (1913-1915) Marie Hemingway (1920-1920) Beatriz Thomas (1924-1935) Frances Propper (1935-1956) Agi Jambor (1959-1960) Rosemary Clark Schrode (1960-1964)
Näyttelijä
Aktiivisena:  1920-1966
Merkittävät roolit:  Casablanca
Aiheesta muualla
IMDb 
Elonet
William Claude Rains (10. marraskuuta 1889 Lontoo, Yhdistynyt kuningaskunta – 30. toukokuuta 1967 Laconia, New Hampshire, Yhdysvallat) oli englantilainen teatteri- ja elokuvanäyttelijä. Hän tuli tunnetuksi monista Hollywood-elokuvista.
Hän aloitti elokuvauransa 1930-luvun alussa. Hänen uransa tunnetuimpia elokuvia ovat mm. Robin Hoodin seikkailut (The Adventures of Robin Hood, 1938), Frank Capran ohjaama ja James Stewartin tähdittämä Mr. Smith lähtee Washingtoniin (Mr. Smith Goes to Washington, 1939), Renkaita vedessä (Kings Row, 1942), Uusien tähtien alla (Now, Voyager, 1942), Casablanca (Casablanca, 1942), Suuren oopperan kummitus (Phantom of the Opera, 1943), Pirunsaaret vangit (Passage to Marseille, 1944), Naisen valta (Mr. Skeffington, 1944), Alfred Hitchcockin ohjaama Notorious – kohtalon avain (Notorious, 1946), Arabian Lawrence (Lawrence of Arabia, 1962) ja Mies Nasaretista (The Greatest Story Ever Told, 1965). Hänen uransa kuuluisin rooli oli Kapteeni Renault'n rooli elokuvassa Casablanca. Hän on saanut urastaan tähden Hollywood Walk of Famelle.
Claude Rainsistä tuli Yhdysvaltain kansalainen vuonna 1939. Yksityiselämässään hän oli naimisissa kuusi kertaa ja hänellä oli yksi lapsi. Hän kuoli 77-vuotiaana.
Aiheesta muualla

Claude Rains Internet Movie Databasessa. (englanniksi)
Claude Rains NNDB:ssä
Wikimedia Commonsissa on kuvia tai muita tiedostoja aiheesta .
City-Pallo

| City-Pallo |
| --- | --- |
Koko nimi:  Helsingin City-Pallo
Perustettu:  1971
Kaupunki:  Helsinki
Kenttä:  Töölön pallokenttä
Infobox OKNimi-testi OK: 
City-Pallo oli helsinkiläinen jalkapalloseura, joka perustettiin vuonna 1971 toimintansa lakkauttaneen Pakilan NMKY:n jalkapallotoiminnan jatkajaksi.
City-Pallo pelasi naisten SM-sarjassa vuosina 1974–1980 sijoittuen parhaimmillaan neljänneksi. Seuran pelaajista maajoukkueeseen ylsivät Arja Henriksson ja Sirkka-Liisa Pesonen.